Source: https://jogaszvilag.hu/szakma/a-torlesi-per-ido-elottisegerol-dontott-a-kuria/
Timestamp: 2019-11-13 08:17:16
Document Index: 10211028

Matched Legal Cases: ['Kúria ', 'Kúria ', 'Kúria\n', 'bíróság ', 'bíróság ', 'Kúria ', 'Kúria ', 'bíróság ']

A törlési per idő előttiségéről döntött a Kúria - Jogászvilág - Jogászvilág
A törlési per idő előttiségéről döntött a Kúria - Jogászvilág
Kezdőlap » A törlési per idő előttiségéről döntött a Kúria
A földhivatal bejegyző határozatával szemben a felperes 2017. március 21-én fellebbezéssel élt, 2017. április 6-án pedig az I. rendű alperes jelzálogjogának törlése iránt pert indított az I-II. rendű alperesek ellen. Az alperesek a kereset elutasítását kérték.
A földhivatal az I. rendű alperes fellebbezését az I. rendű alperes javára szóló jelzálogjog bejegyzését követő ranghelyen feljegyezte, annak elbírálását a peres eljárás befejezéséig felfüggesztette, a felfüggesztés tényét ugyancsak feljegyezte.
Az első- és másodfokú bíróság a keresetet elutasító ítéletben rámutatott, hogy a Ptk. 6:57. § értelmében a követelés teljesítésével annak biztosítékai automatikusan átszállnak a teljesítő félre (a jelen esetben az I. rendű alperesre), ezért a II. rendű alperes javára fennálló jelzálogjog részbeni átjegyzésének nem volt akadálya.
Az ingatlanügyi hatóság az ítélet jogerőre emelkedése után folytatódó eljárásában alaki hiba – az ügyvédi ellenjegyzés hiánya – miatt elutasította az I. rendű alperes bejegyzési kérelmét és az eredeti ingatlannyilvántartási állapotot állította helyre.
A jogerős ítélet ellen felülvizsgálattal élő felperes annak hatályon kívül helyezését és az elsőfokú bíróság új eljárásra utasítását, másodlagosan az eljárás megszüntetését kérte.
A Kúria döntésének és a döntés indokolásának összefoglalója
A Kúria végzésével a jogerős ítéletet az elsőfokú bíróság ítéletére is kiterjedően hatályon kívül helyezte és a pert a rPp. 130. § (1) bekezdés f) pontjának alkalmazásával rPp. 157. § a) pontja alapján megszüntette.
Rámutatott a Kúria, hogy a törlési per az ingatlannyilvántartási bejegyzés (ingatlannyilvántartási birtok) védelmét szolgáló pertípus, az adott esetben azonban a felperes által sérelmezett jog – az I. rendű alperes javára szóló jelzálogjog – bejegyzése a keresetlevél benyújtásakor, de még a jogerős ítélet meghozatalakor sem hatályosult: a felperesnek a bejegyző határozat ellen benyújtott fellebbezésére figyelemmel a bejegyzéshez fűződő alaki jogerőhatás feltételes maradt. Mindaddig, amíg a sérelmezett bejegyzés nem hatályosul – a felperes fellebbezését el nem bírálja a hatóság – a bejegyzett jog birtokosának (a felperes tulajdonosnak) nincsen törlési perrel orvosolható sérelme, ezért a keresetlevél benyújtása idő előtti volt.